Kamešnica

Kamešnica er et fjell sørvest i Bosnia-Hercegovina, på grensen til Kroatia (Dalmatia). Fjellet er en forlengelse av fjellkjeden Dinara, som strekker seg fra fjellovergangen Vaganj (1 173 m) i nordøst til den kunstige innsjøen Buško Blato. Det meste av Kamešnica ligger i Bosnia, inkludert den høyeste toppen kalt Konj på 1 852 m, med en praktfull utsikt over Bosnia og Kroatia. I klart vær kan man til og med se øyene i Adriaterhavet. 

Kamešnica har et rikt dyre- og planteliv, og har mange turstier og dype grotter. Økosystemet i de nordlige delene av fjellet har vært helt bevart siden det ligger helt isolert fra omverdenen med tett skog i området rundt. Toppen av Kamešnica er dekket av snø seks til sju måneder av året.

Eksterne lenker 
 

Fjell i Bosnia-Hercegovina
Fjell i Kroatia
Fjell i De dinariske Alper
Fjell over 1000 meter